open-index/open-wikipedia-markdown huggingface dataset:
Georges Erasme Muller

De **Georges Erasme Muller**, gebuer de 14. Oktober 1925 zu Diddeleng, a gestuerwen den 30. Juli 2010, war e lëtzebuergeschen Neurolog an Auteur.

Bekannt war hien ë.&nbsp;a. ënner dem Pseudonym **Georges Erasme** oder **George Erasmus**, mat deem e seng literaresch Publikatiounen ënnerschriwwen huet. De Georges Erasme huet zanter 1985 Texter op Franséisch publizéiert fir *[[Les Cahiers luxembourgeois]]“, *Lëtzebuerger Land*, *Nos cahiers* a *Galerie“. Vill dovun hu sech virun allem ëm Krichserënnerunge gedréint. Do derbäikommen iwwer 30 medezinesch Texter, déi an dräi Sproochen an an néng Länner publizéiert, an nach heiensdo a japanesch an an arabesch iwwersat goufen.

Seng bekanntst Publikatioun, d'satirescht Bichelchen *How to remain what you are. Everything you always wanted to know about Luxembourg but nobody ever told you* aus dem Joer 1989 gouf an 8 Sproochen iwwersat an hat eng Oplo vu ronn 20.000 Exemplairen. Et ass eent vun deenen am meeschte verkaafte Bicher iwwerhaapt zu Lëtzebuerg.

## Um Spaweck
* Seng Publikatiounen am Katalog vun der Lëtzebuerger Nationalbibliothéik
Réimesch Villa vun Otrang

D**'Villa vun Otrang** an der Uertsgemeng Fließem bei Bitburg ass eng Villa aus der Réimerzäit, déi an 3 Bauphasen tëscht dem 1. an dem 5. Joerhonnert bestanen huet.

Et handelt sech ëm en Haapthaus (*pars urbana*) mat niewendrun engem Bauerenhaff (*pars rustica*) vun 380 × 132 m, a rondrëm 9 klenge Gebaier (Ställ, Schäpp, asw.). D'Haapthaus hat eng Fläch vu ronn 60 × 60 m a bestoung aus 66 Zëmmeren. Dovu waren der op d'mannst 13 mat Mosaicker um Buedem dekoréiert. An der Mëtt war e sougenannte Kryptoportikus, mat enger Sailenhal, déi driwwer louch, an deen zum Dall hin orientéiert war.

Am 19. Joerhonnert gouf, ufanks op Privatinitiativ, versicht, d'Grondmaueren, déi nach iwwereg waren, auszegruewen an d'Mosaicker ze sécheren. Sou goufen iwwer 4 Mosaicker vun der preisescher Regierung kleng Haiser gebaut, fir se virum Wieder ze schützen. Ausser dëse Mosaicker an de Grondmauere sinn haut nach Deeler vun engem Hypokaust-System ze gesinn, sou wéi och Deeler vu Bieder.

400 m südsüdëstlech vun der Villa louch e klengen Tempelbezierk, deen dozou gehéiert huet, mat op d'mannst zwee Gebaier, vun deem awer haut näischt méi ze gesinn ass.

## Literatur
* Heinz Cüppers: *Römische Villa Otrang*. Führungsheft 5. Mainz 1997
* Peter Hoffmann, *Villa Otrang*, Führungsheft 5, Edition Burgen, Schlösser, Altertümer Rheinland-Pfalz, Schnell & Steiner, Regensburg 2004 ISBN 3-7954-1465-2 
* Walter Pippke, Ida Pallhuber: *Die Eifel*. Köln [1984] 2. Auflage 1984. (DuMont Kunst-Reiseführer), S. 300, Abb. 100

## Um Spaweck
* http://www.villa-otrang.de
L'investigateur

**L'investigateur** war eng lëtzebuergesch Zäitschrëft a franséischer Sprooch, déi 1999 vum Jean Nicolas gegrënnt gouf an ufanks all Woch, méi spéit all Mount am Groupe de Presse Nicolas erauskoum.

2008 gouf se an *Le Nicolas déchaîné* ëmbenannt. Am Juli 2010 koum déi lescht Nummer eraus.

*Quell: d'Lëtzebuerger Land Nr.29, 23. Juli 2010, S.4.*
Wollseifen

**Wollseifen** war en Duerf um Plateau vun Dreiborn am haitegen Äifelnationalpark.

Direkt nom Zweete Weltkrich gouf d'Uertschaft vun der brittescher Armé geraumt, fir um Terrain de Camp vu Vogelsang unzeleeën. 1950 koum en an de Besëtz vun der belscher Arméi. Nodeem d'Belsch de Camp opginn huet kann een zanter Enn 2005 op Trëppelpied bis an déi verloossen Uertschaft goen. Net wäit ewech dovu läit déi bekannt Uerdensbuerg Vogelsang, an eng 20&nbsp;km südwestlech dovun de Camp vun Elsenborn.

## Weblinks
* lvr.de: Wollseifen
Vivi (Kongo)

D'Stad **Vivi**, gouf de 26. September 1879 vis-à-vis vu Matadi um Uwänner vum Floss Kongo gegrënnt. Et war déi éischt Haaptstad vum Fräie Staat Kongo, vum 1. Juli 1985 bis den 1. Mee 1886. Duerno gouf Boma d'Haaptstad bis den 31. Oktober 1929.
Matadi

**Matadi** ass eng Hafestad am Kongo an d'Haaptstad vun der Provënz Ënneschte Kongo.

D'Stad gouf 1886 um lénksen Uwänner vum Floss Kongo gegrënnt fir Wueren an d'Land eran, an aus dem Land eraus kënnen ze transportéieren. Si läit ongeféier op hallwem Wee tëscht dem Atlantik an der Haaptstad Kinshasa, an hat 2004 eng ronn 246.000 Awunner.

Den Hafe vu Matadi ka vun Héichséischëffer ugefuer ginn, an d'Wuere kënnen iwwer d'Eisebunnsstreck Matadi-Kinshasa oder iwwer d'Matadi-Strooss op Kinshasa weidertransportéiert ginn. Eng Pipeline mécht den Tranport vu Pëtrolsprodukter.

De Lumumba-Stadion ass de gréisste Stadion an der Stad.

D'Matadi-Bréck, eng vun de längsten Hänkbrécken op der Welt op där Autoen an Zich fuere kënnen, verbënnt d'Stad mam rietsen Uwänner op deem d'Stad Boma an net wäit dovun de Barrage vun Inga leien.

E bësselche flossop bei de Waaasserfäll vun Ielala ass de Fiels op deem den Diogo Cão, e bekannte potugiseschen Explorateur, 1482 agravéiert hat, datt hien op der Exploratioun vum Kongo bis dohi komm war. 

Image:Matadi.jpg|De Floss Kongo bei Matadi, an déi éischt Stroumschnellen
Image:Matadi07.jpg|Matadi vum rietsen Uwänner gesinn
Image:Vivi-matadi.jpg|Kaart vu Matadi a Vivi ëm 1890


## Kuckt och
* D'Matadi-Bréck
* Eisebunnsstreck Matadi-Kinshasa
* Vivi, déi éischt Haaptstad vum Territoire

## Um Spaweck
* Institut supérieur de Commerce de Matadi
* Informatiounen iwwer den Hafe vu Matadi
Heinrich Himmler

Den **Heinrich Himmler**, gebuer de 7. Oktober 1900 zu München a gestuerwen den 23. Mee 1945 zu Lüneburg, war en däitschen-NSDAP Politiker an ee vun de muechtvollste Leit am Drëtte Räich.

Hie war den ieweschte Chef vun der SS (*Reichsführer-SS*) an allen däitsche Policen (*Chef der Deutschen Polizei*), dorënner der Gestapo. Hien ass ee vun den Haaptverantwortleche vun der Liquidatioun vun der politescher Oppositioun am nationalsozialisteschen Däitschland an dem Terrorregime, deen an de besate Gebidder a Länner geherrscht huet. D'Konzentratiouns- a Vernichtungslager stoungen ënner senger direkter Autoritéit, an hie war ee vun den Haaptresponsabele fir d'Duerchféiere vun der *"[[Endlösung]]"*.

Fir engem Geriicht z'entgoen, huet hie sech den 23. Mee 1945 a Gefaangenschaft d'Liewe geholl.

## Den Himmler zu Lëtzebuerg
Den 8. September 1940 huet den Himmler Lëtzebuerg besicht, dat zanter dem 10. Mee 1940 vun Däitschland besat war. Hie koum vun enger Inspektiounsrees beim Sepp Dietrich senger *SS Division Leibstandarte Adolf Hitler*, déi dunn an der Feste Alvensleben zu Plappeville bei Metz stationéiert war. Op der Grenz, zu Munneref, gouf hie vum stellvertriedende Gauleiter Fritz Reckman an dem Tréierer Regierungspresident Heinrich Siekmeier begréisst.

No enger kuerzer Visite vum Thermalbad goung et weider an d'Stad wou hie mol gläich an d'Kasär um Hellege Geescht gefuer ass fir eng Formatioun vun der Fräiwëllege-Kompagnie ofzegoen.

Duerno goung et an den *[[Hotel Brasseur]]* wou den Himmler vum *Gauleiter* Gustav Simon a vum Generol Karl Weisenberger, dem Kommandant vun der 71. Infanterie-Divisioun, empfaange gouf.

Am Nomëtten dann huet de Gauleiter si nach e bëssen duerch d'Land kutschéiert. An hire flotte Luxmaschinne goung d'Rees iwwer Dikrech, Veianen an Iechternach op Tréier, heem an d'Räich.

De Paul Weber weess och nach vun enger Rumeur datt den Himmler géint den 9. September 1944 nach eng Kéier zu Lëtzebuerg opgedaucht wier.

## Um Spaweck
Termoli

**Termoli** ass eng Stad an Italien. Se huet  a läit an der Provënz Campobasso an an der Regioun Molise.

D'Alstadt *Borgo Vecchio* läit op enger Landzong, déi an d'Mier erageet. Si gëtt vun engem Stauferkastell dominéiert, dat méi spéit am aragonesesche Stil ëmgebaut gouf. Kuckeswäert an der Alstad ass de romaneschen Doum mat senge ville figuralen Aarbechten. 

Termoli läit an der Wäibauregioun Abruzzen a Molise.

## Nopeschgemengen
Campomarino, Guglionesi, Petacciato, Portocannone, San Giacomo degli Schiavoni.

## Biller

Fichier:Termoli borgo antico.JPEG|Alstad vun Termoli
Fichier:BelCastello.JPG|Castello Svevo
Fichier:Termoli Cattedrale.jpg|Kathedral vun Termoli
Fichier:Termoli Spiaggia di Sant'Antonio.jpg|Den Nord-Strand vun Termoli


## Um Spaweck

* Offiziell Säit vun der Stad
Bærenthal

**Bærenthal** ass eng franséisch Gemeng am Museldepartement an der Regioun Grand Est.

D'Gemeng läit am Dall vun der nërdlecher Zinsel.

## Kuckeswäertes
*Am Norde vun der Uertschaft steet d'Ruin vun der Buerg Ramstein op engem Fiels.

## Um Spaweck

* (fr) Baerenthal
Soucht

**Soucht** ass eng franséisch Gemeng am Museldepartement an der Regioun Grand Est.
## Biller

Image:Soucht.jpg
Image:Soucht stenger.jpg
Image:Soucht1.jpg


## Um Spaweck
Etting

**Etting** (op Däitsch: Ettingen) ass eng franséisch Gemeng am Museldepartement an der Regioun Grand Est.
Lex Weyer (1966)

De **Lex Weyer** junior, gebuer de 4. Januar 1966 zu Lëtzebuerg, ass e lëtzebuergesche Graphiker an Illustrator.

Hien ass de Jong vun der Anne an dem Pit Weyer, déi zu Lëtzebuerg als Graphiker an Illustrateure bekannt sinn. De Lex Weyer junior huet op der Uni Essen an Däitschland Graphik an Illustratioun studéiert. Hien huet als Zeecheprof, Graphiker an als Enseignant fir Design, Illustratioun, Zeechnen a Lëtzebuerger Sprooch geschafft. Zesumme mat sengem Papp schafft hien elo an enger klenger Graphikfirma, déi scho vu sengem Grousspapp, dem Lex Weyer senior (1914-2005) am Joer 1965 gegrënnt gouf: lex+pit weyer.

Besonnesch fir déi sëllegen Theaterplakater an déi reegelméisseg Illustratiounen an der Zäitschrëft ons stad ass d'Firma lex+pit weyer an de kulturelle Kreesser bekannt.

## Kuckt och
* Lëscht vu lëtzebuergesche Konschtschafenden
## Um Spaweck
* Illustratioune vum Lex Weyer junior op der Websäit vu lex+pit weyer
Sarralbe

**Sarralbe** ass eng franséisch Gemeng am Museldepartement an der Regioun Grand Est. Se läit um Zesummefloss vun der Saar an der Albe, wat hir och den Numm ginn huet.
Grosbliederstroff

**Grosbliederstroff** (op Elsässesch: Groschbliderschtroff, op Héichdäitsch: Großblittersdorf) ass eng franséisch Gemeng am Museldepartement an der Regioun Grand Est.
Rémilly

**Toponyme:**
* Rémilly, franséisch Gemeng am Departement Moselle.
* Rémilly, franséisch Gemeng am Departement Nièvre.
----
**Patronyme:**
* Ovide de Rémilly (1800-1875), franséische Politiker.
Henry Morton Stanley

Den **Henry Morton Stanley**, gebuer ënner dem Numm **John Rowlands** den 28. Januar 1841, a gestuerwen den 10. Mee 1904, war e Journalist an Entdeckungsreesenden aus Wales, bekannt fir seng Exploratiounen an Afrika a seng erfollegräich Sich nom David Livingstone.

## Literatur
* Stanley, Henry Morton, 1885. The Congo and the founding of its free state: a story of work and exploration. Sampson Low, Marston, Searle & Rivington. Originaltext op archive.org

## Kuckt och
* Nicolas Grang

## Um Spaweck
Charles Mullendorff

* Charles Mullendorff (1830-1902): e lëtzebuergesche Geeschtlechen a Professer
* Charles Mullendorff (1861-1895): e lëtzebuergeschen Architekt
Charles Mullendorff (Architekt)

De **Charles Mullendorff**, gebuer den 19. Juni 1861 an der Stad Lëtzebuerg, a gestuerwen de 15. Abrëll 1895 zu Stroossbuerg, war e lëtzebuergeschen Architekt.

Hie war ee vun de Grënnungsmembere vum Cercle artistique de Luxembourg.

## Literatur
*Philippart, R., 2007. *Charles Mullendorff (1861-1895).* In (S. 117): *Luxembourg. Historicisme et identité visuelle d'une capitale.* 207 S. éditions saint-paul. ISBN 978-2-87963-694-8
* Gilbert, P., 1986. *La capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 160
Gabrielle Petit

D**'Gabielle Petit**, gebuer zu Tournai den 20. Februar 1893, a gestuerwen zu Bréissel den 1. Abrëll 1916, war eng belsch Spiounin a Resistenzlerin.

D'Gabrielle Petit ass aarm opgewuess. No der Mamm hirem Doud huet hire Papp si mat hirer Sëschter Helène op Mons bei d'Nonne vum *Saccré Coeur* a Pensioun ginn. Duerno koum se 1902 an d'Weesenhaus op Brugelette.

Als relativ onofhängege Charakter huet si sech do 1908 duerch d'Bascht gemaach an ass bei hire Papp op Malines gaangen. Vun do huet se sech kuerz duerno och aus dem Stëbs gemaach, an huet op verschiddene Plaze probéiert fir sech iwwer Waasser ze halen. Sou huet se an engem Moudegeschäft geschafft, an enger Pâtisserie, an als Serveuse.

1912 huet se sech an enger Mansard iwwer dem Appartement vun der Famill Collet installéiert, déi sech och ëm si bekëmmert huet.

Se léiert en Ënneroffizéier, de Maurice Gobert kennen, an déi zwee verlobe sech géint de Wëlle vum Maurice sengen Elteren.

Wéi 1914 de Krich ausgebrach ass ass si zu Molenbeek-Saint-Jean fir d'Rout Kräiz sammele gaangen. No en ettlech Méint huet se de Maurice erëmgesinn, awer deen huet d'Velobung gebrach, an huet sech iwwer déi hollännesch Grenz ofgesat, fir an England ze goen. Well si hien awer net wollt opginn huet si dat selwecht gemaach, a sou koum et datt si vum alliéierte Renseignementsbureau kontaktéiert gouf, deen en Agentereseau an de besate Gebidder wollt opbauen, fir alles iwwer déi däitsch Truppe gewuer ze ginn. Si krut dunn zu London eng Formatioun, a gouf am August an d'Belsch zeréckgeschéckt.

Do huet si e puer Agente rekrutéiert, a reegelméisseg hir Rapporten iwwer Holland weider an England ginn. Hire Krichsnumm war *Mademoiselle Legrand*. Mä ausser der Observatioun vun den Truppebeweegungen, huet si nach jonk Belsch iwwer déi hollännesch Grenz bruecht, déi mat den Alliéierte wollte kämpfen. Warscheinlech duerch de Verrot vun engem Passeur gouf hir heemlech Aktivitéit vun der däitscher Police opgedeckt, an den 2. Februar 1916 gouf se verhaft, an an de Prisong vu Saint-Gilles bruecht.

Bei hirem Prozess huet si kee verroden, a si gouf zum Doud verurteelt. Nom Verdict koum si aus dem Geriichtssall an huet de Leit déi do stoungen zougeruff: *Gabrielle Petit, espionne, condamnée à mort*. Si wollt kee Recours en grâce maachen, an dunn hunn hir Tata an hir Sëschter dat an hirer Plaz gemaach, mä e gouf verworf.

Den 1. Abrëll 1916 moies um Véirel vir siwe gouf si erschoss. Si hat refuséiert eng Bande iwwer d'Aen ze kréien, a si ass mam Ruff *Vive la Belgique, vive le Roi* gestuerwen.

Am Mee 1919 krut si eng national Begriefnesfeier. Hiert Graf ass um Kierfecht vu Schaerbeek.

Hir zu Éiere gouf e belsche Militärcamp zu Hitfeld bei Oochen Camp Gabrielle Petit gedeeft. Eng ronn zéng Kilometer dovun zu Eschweiler läit e Camp deen no der belscher Kinnigin Camp Astrid gedeeft gouf. Déi Zwéi Campe ware bis uganks der nonzeger Joren a Betrib.
Erstroff

**Erstroff** ass eng franséisch Gemeng am Museldepartement an der Regioun Grand Est.

## Geschicht

Zur Réimerzäit goung hei eng Strooss laanscht.

1345 war et e Bëschofsdomaine, wou een d'Häre vu Créhange, Salm, a Puttelange fonnt huet.

D'Kierch vum Hl. Kräiz staamt aus dem Joer 1742, erëm opgebaut gouf se no 1950.
Beaumont-en-Verdunois

**Beaumont-en-Verdunois** ass eng franséisch Gemeng am Departement Meuse an der Regioun Grand Est.

An der Gemeng Beaumont-en-Verdunois wunnt kee Mënsch. Et ass eng vun den néng Uertschaften am Departement déi am Éischte Weltkrich ganz zerstéiert goufen. Se gouf als *Village mort pour la France* deklaréiert, an um Enn vum Krich gouf decidéiert, d'Gemeng bestoen ze loossen, als Erënnerung un d'Evenementer déi sech do ofgespillt hunn. Den Territoire vun der Gemeng gëtt vun dräi Leit verwalt, déi vum Prefet vun der Meuse bestëmmt ginn.

D'Uertschaft gouf de 15. Mäerz 1921 mat der Croix de guerre 1914-1918 geéiert.
Reaktor (Museksgrupp)

**Reaktor** ass eng däitsch Museksgrupp vu Saarbrécken déi 1997 gegrënnt gouf. Hire Musekstil huet Elementer vun Elektro, Jazz, Drum´n´Bass a Funk.

D'Grupp besteht aus dem *[[Florian Penner|Flo:Pee]]* (E-Bass, Gesank), dem *[[Tromla]]* (Batterie, Gesank) an dem *Goldfinger* (Keyboard, Gesank). Si sinn an Däitschland, Frankräich an an der Schwäiz opgetrueden.

## Discographie
* 2000: elektrosuperstars
* 2004: Hyperdimension

## Um Spaweck
* Offiziell Säit vu Reaktor
Ispani

**Ispani** ass eng italieenesch Uertschaft a Gemeng an der Provënz Salerno, Regioun Kampanien. Si gehéiert zanter 1991 zum Nationalpark Cilento a Vallo di Diano.

D'Uertsdeeler vun der Gemeng (*frazioni*) si Capitello a San Cristoforo.

Nopeschgemenge si Santa Marina a Vibonati.

## Um Spaweck

* Offiziell Säit vun der Gemeng
San Vitaliano

**San Vitaliano** ass eng italieenesch Uertschaft a Gemeng an der Provënz Neapel, Regioun Kampanien.

Tëscht 1981 an 2001 huet d'Zuel vun den Awunner e gewaltege Saz vun 3.210 op 5.562 gemaach, wat engem prozentuelen Zouwues vun 73 % entsprécht.

D'Nopeschgemenge si Marigliano, Nola, Saviano a Scisciano.

## Um Spaweck

* Offiziell Säit vun der Gemeng
Abaucourt

**Abaucourt** ass eng franséisch Gemeng am Departement Meurthe-et-Moselle an der Regioun Grand Est.

D'Awunner ginn *Abaucourtois* genannt.

 
## Um Spaweck

* Privat Websäit Abaucourt sur Seille
Brockscheid

**Brockscheid** ass eng Uertsgemeng am Landkrees Vulkaneifel a Rheinland-Pfalz. Si gehéiert zur Verbandsgemeng Daun.
Félix Asselborn

De **Félix Asselborn**, gebuer zu Frellen de 26. November 1910, a gestuerwen de 24. Mee 1944 zu Léck, war e belsche Resistenzler a Member vun der Armée secrète.

Wéinst senge Resistenzaktivitéite gouf hie vum däitsche Besatzer den 13. Februar 1944 verhaft an op Léck an d'Citadelle bruecht. Do gouf hien am Mee erschoss, an nom Krich zu Frellen begruewen.

Un hien erënnere säin Numm um *Monument aux morts* zu Frellen, an um Monument vun den *Anciens élèves* vum Areler Kolléisch. En Erënnerungskräiz steet am Enclos des fusillés nieft dem Hôpital de la Citadelle zu Léck.
Julien Berg (Homonymie)

* Julien Berg, belsche Resistenzler vu Fouches.
* Fir de Moler mam Pseudonym **Julien Berg** kuckt wgl. Julien Berger
Colombey-les-Belles

**Colombey-les-Belles** ass eng franséisch Gemeng am Departement Meurthe-et-Moselle an der Regioun Grand Est.
Armaucourt

**Armaucourt** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Seng Awunner ginn *Armaucourtois* genannt.

Duerch d'Uertschaft leeft d'Seille, déi tëscht 1871 an 1918 d'Grenz mam ''Reichsland Elsass-Lothringen'', also mam Däitsche Keeserräich gemaach huet.

 
## Um Spaweck
Enclos des fusillés

**Enclos des fusillés** ass den Numm vun dräi commemorative Plazen an der Belsch:
*Enclos des fusillés zu Noville, an der Gemeng Baaschtnech
*Enclos des fusillés zu Bréissel
*Enclos des fusillés zu Léck
Dieulouard

**Dieulouard** ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.

D'Uertschaft läit am Parc naturel régional de Lorraine

* Lëscht vun den Uertschafte bei der Musel
San Vincenzo

**San Vincenzo** ass eng italieenesch Uertschaft a Gemeng an der Provënz Livorno, Regioun Toskana.

## Nopeschgemengen
Campiglia Marittima, Castagneto Carducci, Piombino, Suvereto.

## Um Spaweck

* Offiziell Säit vun der Gemeng
Borville

**Borville** ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Barbonville

**Barbonville** ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Meurthe.

D'Duerf läit op enger Héicht vun 245 Meter, eng 12&nbsp;km südwestlech vu Lunéville. Seng Awunner gi *Barbonvillois* genannt.
## Nopeschgemengen
*Vigneulles 
*Haussonville
*Damelevières

## Um Spaweck
Bathelémont

**Bathelémont**, bis den 22. Mäerz 2011 **Bathelémont-lès-Bauzemont**, ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Dierfche läit op enger Héicht vun 270 Meter, eng 12&nbsp;km nordëstlech vu Lunéville.

## Nopeschgemengen

## Um Spaweck
Flandern (Homonymie)

De Begrëff **Flandern** (nl. **Vlaanderen**) steet fir déi follgend politesch Entitéiten:

**Haiteg Entitéiten:**
* d'Regioun Flandern an der federaler Struktur vun der haiteger Belsch;
* d'Flämesch Communautéit an der federaler Struktur vun der haiteger Belsch; 
* zwou belsch Provënzen: Provënz Ostflandern a Provënz Westflandern;

**Historesch Territoiren:**
* Grofschaft Flandern, en historeschen Territoire um Gebitt vun den haitege Staate Belsch, Frankräich an Holland;
* Franséisch-Flandern, Deel vun der aler Grofschaft Flandern am haitege Frankräich (vun der franséischer Provënz Flandern z'ënnerscheeden);
* Zeeuws-Vlaanderen, Deel vun der aler Grofschaft Flandern am haitegen Holland (gläichwäerteg mam Süde vun der Provënz Zeeland);

**Geographesch Géigend:**
* Flandern, e Flaachland am Nord-Weste vun Europa.
Azerailles

**Azerailles** ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Meurthe.

D'Uertschaft läit eng 18&nbsp;km südëstlech vu Lunéville op enger Héicht vun 258 Meter, seng Awunner ginn *Acervalliens* genannt.

## Nopeschgemengen
* Glonville
* Flin
* Gélacourt 

## Um Spaweck

* D'Kierch Saint Laurent
Baccarat

**Baccarat** ass eng franséisch Stad a Gemeng am Departement Meurthe-et-Moselle an der Regioun Grand Est am Dall vun der Meurthe.

D'Stiedche läit eng 23&nbsp;km südëstlech vu Lunéville op enger Héicht vun 268 Meter. Seng Awunner gi *Bachamois* genannt.

Am 18. Joerhonnert goufe Kristallmanufakture gebaut an dat hei produzéiert Kristallglass ass als *Baccarat* weltwäit bekannt ginn.

## Nopeschgemengen
* Deneuvre
* Merviller 
* Gélacourt

## Um Spaweck

* D'Websäit vu Baccarat
* Cristallerie de Baccarat
Epimyrma stumperi

***Epimyrma stumperi*** Kutter, 1950 ass eng Seechomessenaart (Formicidae), déi 1948 vum Schwäizer Apdikter a Myrmekolog Heinrich Kutter (1896-1990) entdeckt ginn ass an déi hien nom lëtzebuergesche Myrmekolog Robert Stumper benannt huet. Si heescht haut: ***Myrmoxenus stumperi*** (Kutter, 1950).

Si lieft sozialparasitesch an den Näschter vun de Seechomessenaarten *Leptothorax tuberum* (*L. nigriceps*) an *L. unifasciatus*. Si ass bekannt aus der Schwäiz, aus Frankräich, aus Éisträich, dem Peloponnes (Griicheland) an aus der Tierkei.

## Literatur
* Buschinger, A.,1985. *New records of rare parasitic ants (Hym., Form.) in the French Alps.* Insectes sociaux, 32, S. 321-324.
* Buschinger, A., W. Ehrhardt & K. Fischer, 1981. *Doronomyrmex pacis, Epimyrma stumperi und E. goesswaldi (Hym., Formicidae) neu für Frankreich.* Insectes sociaux, 28 (1), S. 67 - 70. http://antbase.org/ants/publications/10963/10963.pdf
* Kutter, H. 1950. *Über zwei neue Ameisen.* Mitteilungen der Schweizerischen Entomologischen Gesellschaft, 23 (3): 337-346. http://gap.entclub.org/taxonomists/Kutter/1950.pdf
* Kutter, H., 1951. *Epimyrma stumperi Kutter (Hym. Formicid.). 2. Mitteilung.* Mitteilungen der Schweizerischen Entomologischen Gesellschaft, 24 (2), S. 153-174. http://ia340926.us.archive.org/3/items/ants_04720/4720.pdf
* Müller, H. Glaser, F. & A. Buschinger, 2002: *Erstnachweis von Epimyrma stumperi Kutter, 1951 [sic] in Österreich (Hymenoptera: Formicidae).* Beiträge zur Entomofaunistik, 3, S. 27-31.
* Schulz, A. & M. Sanetra, 2002. *Notes on the socially parasitic ants of Turkey and the synonymy of Epimyrma (Hymenoptera, Formicidae).* Zeitschrift für Entomologie, 23 (14), S. 157-172. http://ia340916.us.archive.org/2/items/ants_20284/20284.pdf
* Steiner, F.M., Schödl, S. & B.C. Schlick-Steiner, 2002. *Liste der Ameisen Österreichs (Hymenoptera: Formicidae), Stand Oktober 2002.* Beiträge zur Entomofaunistik, 3, S. 17-25. https://web.archive.org/web/20130302204602/http://www.antweb.org/austria/2.pdf
Vaxainville

**Vaxainville** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Duerfkierch ass aus dem 18. Joerhonnert an de Kräizwee laanscht Kierch aus dem 16. Joerhonnert.
Bertrambois

**Bertrambois** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Lieux et monuments
*De Kiem *Chemin d'Allemagne*. 
*D'Schlass vu Saussenrupt. 
*D'Kapell vu Saussenrupt.
*D'Kierch Saint-Florent (19. Jh.)
*Passeursmonument vun 1973.

## Persounen aus der Gemeng
*Eugène Chevandier de Valdrome (1810-1878), franséischen Inneminister.
Fraimbois

**Fraimbois** ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Gustav Klimt

De **Gustav Klimt**, gebuer de 14. Juli 1862 zu Baumgarten bei Wien, a gestuerwen de 6. Februar 1918 zu Wien-Neubau, war en éisträichesche Moler. Hie war ee vun de bekanntste Vertrieder vum Wiener Jugendstil, och Wiener Secession genannt.

De Gustav Klimt koum bei Wien an enger äermlecher Famill op d'Welt. Säi Papp war Goldgraveur. HIen huet 1879-1883 op der *Kunstgewerbeschule für Kunst und Industrie* zu Wien Molerei studéiert. Am Ufank hat de Klimt et net einfach, Unerkennung fir säi Wierk ze fannen, dat vun Ettlechen als "pornographesch" ugesi gouf. Als Reaktioun op déi Ofleenung vu Säite vun der traditioneller Konscht huet hien d'Wiener Secession matgegrënnt.

Spéider krut hien awer déi Unerkennung, déi him zougestanen ass a gouf Éierendozent op den Universitéite vu München a Wien.

## Galerie

Fichier:The Kiss - Gustav Klimt - Google Cultural Institute.jpg|*Der Kuß* (1907/08)
Fichier:Gustav Klimt 020.jpg|*Die drei Lebensalter*, 1905
Fichier:Gustav Klimt 023.jpg|*Die Hoffnung*, 1903
Fichier:Gustav Klimt 052.jpg|*Portrait vun der Fritza Riedler*, 1906, Österreichische Galerie Wien
Fichier:Gustav Klimt 057.jpg|*Portrait vun der Serena Lederer*, 1899
Fichier:Gustav Klimt 046.jpg|*Adele Bloch-Bauer*, 1907


## Um Spaweck

*iKlimt.com
*Gustav Klimt op Artcyclopedia
Perugia

**Perugia** ass d'Haaptstad vun der Provënz Perugia a vun der Regioun Umbrien an Italien

Si gouf vun den Etrusker op engem markanten Hiwwel (493 m) ënner dem Numm **Perusia** gegrënnt.

## Fotogalerie

Fichier:Perugia04.jpg|De Palazzo dei Priori
Fichier:Perugia-acquedotto01.jpg|Fréiert réimescht Aquädukt
Fichier:Perugiaarcoetrusco.jpg|Etruskesche Bou


## Um Spaweck
* Offiziell Säit vun der Stad 
* Privat Säit iwwer Perugia 
* Touristeguide
Terni

**Terni** ass d'Haaptstad vun der Provënz Terni an der italieenescher Regioun Umbrien; se huet .

D'Stad gouf warscheinlech am 7. Joerhonnert v. Chr. vun den Umbrier gegrënnt. Zur Réimerzäit war se als *Interamna Nahars* eng wichteg Statioun op der Via Flaminia.

Am 19. Joerhonnert huet sech Terni absënns duerch seng Stolwierker zum zentralen Industriestanduert vun Umbrien entwéckelt. An der Nokrichszäit huet d'Schwéierindustrie zwar e Réckgank erlieft, mä Terni ass och weider traditionell déi wichtegst Industriestad vun der Regioun.

Kuckeswäert sinn net nëmmen d'Iwwerreschter aus der Réimerzäit an déi vill Kierchen, mä och d'Cascata delle Marmore, déi an der Géigend läit a mat 165&nbsp;m Fallhéicht ee vun den héchste Waasserfäll vun Europa ass.

## Um Spaweck

* Offiziell Säit vun der Stad
Acquasparta

**Acquasparta** ass eng italieenesch Uertschaft a Gemeng an der Provënz Terni, Regioun Umbrien.

Zur Réimerzäit war d'Gemeng bekannt fir hir waarm Mineralquellen an duerch hir Lag un der Via Flaminia war et e lit zougänglechen Erhuelungsuert. D'Thermalquellen existéiere bis haut.

Zur Gemeng gehéieren d'Fraktioune Casigliano, Casteldelmonte, Configni, Firenzuola, Macerino, Portaria, Rosaro a Scoppio.

## Nopeschgemengen
Avigliano Umbro, Massa Martana, Montecastrilli, Spoleto, Terni, Todi.

## Um Spaweck
* Offiziell Säit vun der Gemeng
Assisi

**Assisi** ass eng mëttelitalieenesch Stad an der Provënz Perugia, Regioun Umbrien.

Et ass de Gebuertsuert vum Hl. Franz vun Assisi, dem Grënner vun de Franziskaner, an der Hl. Klara, der Grënnerin vum Klarissenuerden.

## Um Spaweck

* Offiziell Säit vun der Stad
* Privat Säit mat Fotoen a Verbindung mat deenen zwéin Hellegen
Istituto Nazionale di Statistica

Den **Istituto Nazionale di Statistica (ISTAT)** ass en ëffentlechen italieenesche Fuerschungsorganissem dee sech mat der Statistik an der Demographie an Italie beschäftegt.

E gouf am Joer 1926 gegrënnt. En ass ënner anerem fir d'Duerchféiere vun der Vollekszielung zoustänneg. An Italie gëtt et ausser de statisteschen Ämter vun den autonome Provënze Südtiroul an Trentino nëmmen deen een nationalen Institut.

## Aufgaben
Nieft der Vollekszielung gëtt och déi wirtschaftlech Aktivitéit (Produktivitéit), d'Konsumverhalen, d'Alldagskultur, d'Gesondheet, d'Fräizäitverhalen, d'Bautätegkeet a.v.m festgehalen an ënnersicht.

Am Zesummenhank mat der Aféierung vum Euro, deen an Italien zu enger gefillter Präisdeierecht gefouert huet, ass an de Joren 2002 bis 2005 och d'Zoustännegkeet vum ISTAT fir de Verbraucherpräisindex an d'Bléckfeld vun der Ëffentlechkeet geroden. Dobäi ass absënns d'Auswiel vun der Wuerecorbeille kritiséiert ginn, déi net de wierklechen Ausgaben entsprieche soll.

## Um Spaweck
* Offiziell Säit vum ISTAT
* Demographie-Säit beim ISTAT
* Statistikamt vun Trentino
* Südtirouler Landesinstitut fir Statistik
ISTAT

D'Ofkierzung **ISTAT** bezeechent:

* dat staatlecht italieenescht Statistikamt: Istituto Nazionale di Statistica,
* eng international Vereenegung vum Transportfligerhandel: International Society of Transport Aircraft Trading.
Bastia Umbra

**Bastia Umbra** ass eng italieenesch Uertschaft a Gemeng an der Provënz Perugia, Regioun Umbrien.

## Nopeschgemengen
Assisi, Bettona, Perugia, Torgiano.

## Um Spaweck
* Offiziell Säit vun der Gemeng
Città di Castello

**Città di Castello** ass eng italieenesch Stad an der Provënz Perugia, Regioun Umbrien.

D'Stad huet en umbreschen oder etruskeschen Ursprong.

D'Uertsdeeler (*frazioni*) sinn Antirata, Astucci, Badia di Petroia, Badiali, Barzotti, Baucca San Martino d'Upò, Belvedere, Bisacchi, Bonsciano, Caifirenze, Candeggio, Canoscio, Capitana, Celle, Cerbara, Cinquemiglia, Colcello, Coldipozzo, Cornetto, Croce di Castiglione, Fabbrecce, Fiume, Fraccano, Grumale, Lerchi, Lugnano, Madonna di Canoscio, Montemaggiore, Morra, Muccignano, Palazzone, Petrelle, Piosina, Promano, Rio Secco, Roccagnano, Ronti, Rovigliano, San Biagio del Cornetto, San Leo Bastia, San Lorenzo Bibbiana, San Maiano, San Martino di Castelvecchio, San Martin Pereto, San Pietro a Monte, San Secondo, Santa Lucia, Scalocchio, Terme di Fontecchio, Trestina, Uppiano, Userna, Userna Bassa, Valdipetrina, Vallurbana, Vingone a Volterrano.

## Nopeschgemengen
Apecchio, Arezzo, Citerna, Cortona, Mercatello sul Metauro, Monte Santa Maria Tiberina, Monterchi, Montone, Pietralunga, San Giustino, Sansepolcro, Umbertide.

## Um Spaweck
* Offiziell Säit vun der Stad
Gubbio

**Gubbio** ass eng italieenesch Stad an der Provënz Perugia, Regioun Umbrien. Si läit op 522 m an den Häng vum Monte Ingino am Apennin.

D'Urspréng vum Uert ginn op d'Zäit vun den Etrusker zeréck, wou en *Ikuvium* genannt gouf. Duerno war et och nach e bedeitenden Zentrum vun den Umbrer.

## Um Spaweck
* Offiziell Säit vun der Stad
Poggiodomo

**Poggiodomo** ass eng kleng italieenesch Uertschaft a Gemeng an der Provënz Perugia, Regioun Umbrien.
## Demographie
Zanter 1901 ass d'Zuel vun de Pojani (wéi d'Awunner genannt ginn) drastesch erofgaangen, vun 1.350 op nëmmen 135 am Joer 2013.
Polino

**Polino** ass eng italieenesch Uertschaft a Gemeng an der Provënz Terni, Regioun Umbrien.

D'Duerf ass am 12. Joerhonnert als "Pulino" vun der Famill Polini gegrënnt ginn.

## Biller
 
Fichier:PolinoPanorama2.JPG|Vue op Polino
Fichier:PolinoPanorama1.JPG|Vue op Polino
Fichier:PolinoRocca.JPG|D'Buerg
Fichier:PolinoSanMicheleArcangelo2.JPG|D'Kierch San Michele Arcangelo


## Um Spaweck
* Offiziell Säit vun der Gemeng
Trequanda

**Trequanda** ass eng italieenesch Uertschaft a Gemeng an der Provënz Siena, Regioun Toskana.

Uertsdeeler vun der Gemeng (*frazioni*) si Castelmuzio a Petroio.

## Um Spaweck
* Offiziell Säit vun der Gemeng
Longone Sabino

**Longone Sabino** ass eng italieenesch Uertschaft a Gemeng an der Provënz Rieti, Regioun Latium.

## Um Spaweck
* D'Gemeng op Sabina.it
Gallodoro

**Gallodoro** ass eng italieenesch Uertschaft a Gemeng an der Provënz Messina an der Regioun Sizilien. D'Awunner schaffen haaptsächlech an der Landwirtschaft.

Bis 1952 war Gallodoro zesumme mat Letojanni eng Gemeng.

## Nopeschgemengen
Forza d'Agrò, Letojanni, Mongiuffi Melia.

## Um Spaweck
* Offiziell Säit vun der Gemeng
Malvagna

**Malvagna** ass eng italieenesch Uertschaft a Gemeng an der Provënz Messina an der Regioun Sizilien.

D'Uertschaft ass am 17. Joerhonnert entstanen. Vun 1928 bis 1947 huet d'Gemeng Malvagna mat der Gemeng Mojo Alcantara zesummen d'Gemeng Lanza forméiert.

Et gouf am Joer 1911 nach 2.166 Malvagnesi (wéi d'Awunner genannt ginn), sou huet hir Zuel zanterhier bestänneg ofgeholl, bis zu ronn 800 am Joer 2009.

## Kuckeswäertes
* Ruine vum Konvikt San Giuseppe, e Klouschter dat ëm 1640 gebaut gouf
* La Cuba, eng fréischrëschtlech Kierch aus dem 8. Joerhonnert
* Kapell vum Hl. Marco, d'Portal ass aus dem 16. Joerhonnert

## Nopeschgemengen
Castiglione di Sicilia, Francavilla di Sicilia, Mojo Alcantara, Montalbano Elicona, Roccella Valdemone.

## Um Spaweck
* Offiziell Säit vun der Gemeng
Mandanici

**Mandanici** (op Sizilianesch *Mannanici*) ass eng italieenesch Uertschaft a Gemeng an der Provënz Messina an der Regioun Sizilien.

D'Uertschaft ass ëm eent vun den Normanne gegrënnt Klouschter entstanen. D'Awunner schaffen haut haaptsächlech an der Landwirtschaft.

D'Patréinesch ass d'Santa Domenica, vun där och d'Parkierch aus dem 11. Joerhonnert den Numm huet.

## Nopeschgemengen
Fiumedinisi, Nizza di Sicilia, Pagliara, Roccalumera, Santa Lucia del Mela.

## Um Spaweck
* Offiziell Säit vun der Gemeng
Mongiuffi Melia

**Mongiuffi Melia** (op Sizilianesch *Mungiuffi*) ass eng italieenesch Uertschaft a Gemeng an der Provënz Messina an der Regioun Sizilien.

D'Awunner schaffen haaptsächlech an der Landwirtschaft, der Véizuucht an der Produktioun vu Seideraupen.

Et gouf am Joer 1901 nach 2.243 Melioti (wéi d'Awunner genannt ginn), sou huet hir Zuel zanterhier bestänneg ofgeholl, bis zu net emol 700 am Joer 2009.

## Kuckeswäertes
* Kathedral aus dem 15. Joerhonnert, 1702 ëmgebaut.

## Nopeschgemengen
Antillo, Castelmola, Forza d'Agrò, Gaggi, Gallodoro, Graniti, Letojanni, Limina, Roccafiorita.
Motta d'Affermo

**Motta d'Affermo** ass eng italieenesch Uertschaft a Gemeng an der Provënz Messina an der Regioun Sizilien.

D'Awunner schaffen haaptsächlech an der Landwirtschaft an an der Forstwirtschaft.

Et gouf am Joer 1881 nach 2.458 Mottesi (wei d'Awunner genannt ginn), mä hir Zuel huet zanterhier bestänneg ofgeholl, bis zu net emol 900 am Joer 2009.

Et gëtt eng sëllege Kierchen an der Uertschaft, kuckeswäert sinn ë.&nbsp;a. *Santa Maria Annunziata* a *San Rocco*.

## Nopeschgemengen
Pettineo, Reitano, Tusa.

## Um Spaweck
* Offiziell Säit vun der Gemeng
Irkutsk

**Irkutsk** (Иркутск) ass d'Haaptstad vum Oblast Irkutsk a Sibirien, Russland. Si läit um eenzegen Offloss vum Baikalséi, der Angara, souwéi un der Transsibirescher Eisebunn.

## Geschicht

D'Stad ass aus deem Mëtt vum 17. Joerhonnert vum Kosak Jakow Pochabow gegrënnte Jandaschewski Fort ervirgaangen, dat um Uwänner vun der Angara louch a geduecht war fir Goldhandel ze bedreiwen an d'Pelzsteier vun de Burjaten anzedreiwen.

Den Numm Irkutsk koum schliisslech vum Floss Irkut, deen do an d'Angara fléisst.

Irkutsk huet sech séier zum wichtegste Stützpunkt am Handel mat China entwéckelt. Bis zum September 1670 ass eng Festung mat véier Tierm entstanen a 1686 krut se offiziell d'Stadrecht.

Zanter uganks vum 20. Joerhonnert gëtt Irkutsk wéinst senger schéiner Architektur "Paräis vu Sibirien" genannt.

## Um Spaweck
* Offiziell Säit vun der Stad
Krasnojarsk

**Krasnojarsk** (Красноярск) ass d'Haaptstad vun der Regioun Krasnojarsk a Sibirien, Russland. Si läit um Floss Jenissei souwéi un der Transsibirescher Eisebunn. Mat bal enger Millioun Awunner (Stand 2009) ass et déi drëttgréisste Stad a Sibiren, no Nowosibirsk an Omsk.

## Kuckeswäertes

Um Zéngrubelschäi fënnt een direkt dräi kuckeswäert Bauwierker vun der Stad: d'Kraaftwierk um Krasnojarsker Stauséi, d'Kapell Paraskewa-Pjatniza an d'Gemengebréck iwwer de Jenissei.

Déi leschtgenannt geet um Norduwänner an d'Haaptverkéiersoder Weinbaumstrooss iwwer, ongeféier bei der Theaterplaz mat deem fir d'350-järegt Stadjubiläum gebauten Operntheater an dem Hotel Krasnojarsk. Parallel zur Weinbaumstrooss leeft de Prospekt Mira, d'Haaptakafsstrooss vun den Awunner.

Am Südweste vun der Stad setzt d'Transsibiresch Eisebunn, op enger ronn 1000&nbsp;m laanger stole Fachwierkbréck, iwwer de Jenissei. Déi éischt Bréck war zu hirer Zäit (1896) eng vun de längste Konstruktiounen op der russescher Eisebunn, déi souguer op der Paräisser Weltausstellung am Joer 1900 ausgezeechent gouf. D'Gare vu Krasnojarsk stécht zanter hirer Reonovatioun 2004 gläichermoossen als apaart Bauwierk ervir. Dëst geet op de Kont vum Pjotr Pimaschkow, dee 15 Joer laang Buergermeeschter war (1996-2011), a vill zur Stadverschéinerung bäigedroen huet.

Och nach z'ernimme sinn d'Kierch Maria-Schutz-a-Fürbitten (1795), an de Regionalmusée vu Krasnojarsk am neo-egyptesche Stil (1929).
## Biller

Krs railstation.jpg|Gare vu Krasnojarsk
Zheleznodorozhnyjj most, the railway bridge over the Yenisei in Krasnoyarsk, Russia, view from the left bank.jpg|Eisebunnsbréck iwwer de Jenissei

## Um Spaweck

* Offiziell Säit vun der Stad
Roccafiorita

**Roccafiorita** (op Sizilianesch *Roccaciurita*) ass eng italieenesch Uertschaft a Gemeng an der Provënz Messina an der Regioun Sizilien.

Si läit 55&nbsp;km südwestlech vu Messina. D'Awunner schaffen haaptsächlech an der Landwirtschaft.

D'Uertschaft gouf uganks vum 17. Joerhonnert gegrënnt. Vun 1929 bis 1947 war der se als Fraktioun (*frazione*) en Deel vu Mongiuffi Melia.

## Nopeschgemengen
Limina, Mongiuffi Melia, Antillo, Graniti.

## Um Spaweck
* Offiziell Säit vun der Gemeng
Reitano

**Reitano** ass eng italieenesch Uertschaft a Gemeng an der Provënz Messina an der Regioun Sizilien.

D'Awunner schaffen haaptsächlech an der Landwirtschaft (Oliven, Drauwen, Zitrusfriichten).

Et gouf am Joer 1951 nach 1.791 Reitanesi (wéi d'Awunner genannt ginn), sou huet hir Zuel zanterhier bestänneg ofgeholl, bis zu net emol 900 am Joer 2009.

## Nopeschgemengen
Mistretta, Motta d'Affermo, Pettineo, Santo Stefano di Camastra.

## Um Spaweck
* Offiziell Säit vun der Gemeng
Moyen (Meurthe-et-Moselle)

**Moyen** ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Anthelupt

**Anthelupt** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Si zielt zur "aire d'attraction" vun der Stad Nanzeg an hat am Joer 2020 447 Awunner.

## Biller

Anthelupt (M-et-M) mairie.jpg|D'Gemengenhaus
Anthelupt (M-et-M) église (02).jpg|D'Kierch
Vitrimont (M-et-M) mémorial de Léomont (06) vue sur Anthelupt.jpg|Siicht op Anthelupt


## Um Spaweck
Bonviller

**Bonviller** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Si zielt zur "aire d'attraction" vun der Stad Nanzeg, déi 32 Kilometer wäit ewech ass. Op där selwechter Distanz läit och Baccarat. Bis op Lunéville sinn et fënnef Kilometer.

Am Joer 2020 hat Bonviller 175 Awunner.

## Biller

Bonviller (M-et-M) city limit sign.jpg|Den Ufank vum Duerf
Bonviller (M-et-M) mairie.jpg|D'Gemengenhaus
Bonviller (M-et-M) église (01).jpg|D'Kierch
Bonviller (M-et-M) école.jpg|D'Schoul
Einville-au-Jard

**Einville-au-Jard** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Gemeng läit am Dall vum Sânon an um Marne-Rhäin Kanal. Dat aalt Baachbett vum Sânon mécht d'Grenz mat der Nopeschgemeng Raville-sur-Sânon.
Crévic

**Crévic** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Geographie
D'Gemeng läit am Dall vum Sânon an de Marne-Rhäin Kanal leeft leeft am Norde laanscht d'Uertschaft.

## Biller

Crevic eglise.JPG|D'Kierch Saint-Dénis
54145-Crévic-Sols.png|Kaart mat der Buedemnotzung vu Crévic
Lunéville

**Lunéville** ass eng franséisch Stad am Departement Meurthe-et-Moselle an der Regioun Grand Est an d'Ënnerprefecture vum Arrondissement Lunéville.

D'Stad läit am Dall vun der Meurthe, do wou d'Vezouze draleeft.

## Transport
D'Gare vu Lunéville gëtt vum TER Lorraine zerwéiert, dee Verbindungen op d'Garë vun Nanzeg, Saint-Dié-des-Vosges, a Stroossbuerg huet. Verschidden Zich hunn an de Spëtzenzäiten direkt Verbindung mat der Gare vu Lëtzebuerg an där vu Basel. Duech den TGV Est ass d'Gare vu Lunéville mat engem Aller-Retour den Dag mat Paris-Est verbonnen, grad sou wéi mat der Gare vun Nanzeg an där vu Saint-Dié-des-Vosges.

Iwwer d'Strooss ass Lunéville mam Elsass verbonnen iwwer d'RN 4 an Direktioun Stroossbuerg, d'RN 59 op Saint-Dié-des-Vosges, Colmar, a Sélestat duerch den Tunnel Maurice-Lemaire. D'Autobunn A 31 mécht d'Verbindung mat Nanzeg.

## Um Spaweck
Serres

**Serres** ass en Uertschaftsnumm, deen et méi dacks gëtt:
### A Frankräich
* Serres, eng Gemeng am Departement Hautes-Alpes
* Serres, eng Gemeng am Departement Aude
* Serres, eng fréier Gemeng am Departement Dordogne, haut Deel vu Serres-et-Montguyard
* Serres, eng Gemeng am Departement Meurthe-et-Moselle
* Serres, eng fréier Gemeng am Departement Pyrénées-Atlantiques, déi tëscht Ascain a Saint-Jean-de-Luz opgedeelt gouf

* Serres-Castet, eng Gemeng am Departement Pyrénées-Atlantiques
* Serres-et-Montguyard, eng Gemeng am Departement Dordogne
* Serres-Gaston, eng Gemeng am Departement Landes
* Serres-Morlaàs, eng Gemeng am Departement Pyrénées-Atlantiques
* Serres-Sainte-Marie, eng Gemeng am Departement Pyrénées-Atlantiques
* Serres-sur-Arget, eng Gemeng am Departement Ariège.

### Soss doruechter
* Serres, eng Uertschaft an der Gemeng Wiernsheim a Baden-Württemberg
* Serres, Stad a Prefektur vu Makedonien, a Griicheland
## Familljennumm
* Fred Serres, lëtzebuergesche Boxer Bouf vum Jean Serres och Boxer
Rethel

**Rethel** ass eng franséisch Stad am Departement Ardennes an der Regioun Grand Est am Dall vun der Aisne laanscht de Canal des Ardennes.

Rethel ass an den Ardenne bekannt wéinst sengem grousse Véimaart.

## Um Spaweck
Sorbon

**Sorbon** ass eng franséisch Uertschaft a Gemeng am Departement Ardennes an der Regioun Grand Est.

## Nopeschgemengen

## Persounen aus de Gemeng
* Robert de Sorbon, gebuer zu Sorbon, Theolog a Grënner vun der Sorbonne.
* Jean Fleury, gebuer zu Sorbon, Paschtouer vun Iges, Deputéierte vum Klerus an den États généraux fir de *Bailliage* vu Sedan.
Bergnicourt

**Bergnicourt** ass eng franséisch Uertschaft a Gemeng am Departement Ardennes an der Regioun Grand Est.
Orenhofen

**Orenhofen** an der Äifel ass eng däitsch Uertsgemeng am Äifelkrees Béibreg-Prüm a Rheinland-Pfalz. Si gehéiert zur Verbandsgemeng Speicher.

## Um Spaweck
Petroio

**Petroio** ass eng Fraktioun (*frazione*) vun der italieenescher Gemeng Trequanda.

Kuckeswäert sinn déi zwou Kierchen, d'Chiesa dei Santi Pietro e Paolo an d'Chiesa di San Giorgio.
Georgette Ciselet

D**'Georgette Ciselet**, gebuer zu Antwerpen den 21. August 1900, a gestuerwen den 31. August 1983 zu Braine L'Alleud, war eng belsch Feministin, Affekotin a Politikerin.

No engem Universitéitsstudium zu Bréissel gouf si 1923 als Affekotin vereedegt. Si huet sech duerno a verschiddene Feministenorganisatiounen engagéiert, mat deene si besonnesch déi rechtlech Mannerjäregkeet vun der Fra bekämpft huet.

Den 1. Februar 1928 huet si mat der Marcelle Renson an der Louise De Craene-Van Duuren de *Groupement Belge de la Porte Ouverte* gegrënnt, deem säin Haaptuleies d'Gläichberechtegung vu Mann a Fra war.

1929 huet si sech mam Affekot a Schrëftsteller Henry Wagener bestuet, deen ënner dem Pseudonym **Henry Soumagne** geschriwwen huet.

An den drësseger Jore war si Matredaktesch vun der Revue *Égalité*. Si huet en ettlech Wierker op de Pabeier bruecht, dorënner *La femme, ses droits et ses revendications*.

Vun 1935 un war se mat der Maria Baers, der Isabelle Blum an der Jeanne Vandervelde Member an der Kommissioun fir Fraenaarbecht. E vun den Haaptsuccèse vun där Kommissioun war, datt vum Mee 1936 un d'Fraenaarbecht an de Kuelegrouwen, an an an de Steebréch verbuede gouf.

1946 gouf si duerch Kooptioun Senatrice a souz bis 1961 am belsche Senat. Do huet si et fäerdeg bruecht datt verschidde Gesetzer fir Gläichberechtegung vun der Fra gestëmmt goufen, wéi z.&nbsp;B. Datt Frae konnte Magistrat oder Nottär ginn. E puermol huet si d'Belsch bei de Vereenten Natioune vertrueden.

1963 gouf si als Nofollgerin vum Maurice Vauthier, déi éischt Fra déi an de belsche Staatsrot genannt gouf, a si gouf Commandeur vum Ordre de Léopold.
Albert Rodange

Den **Albert** (Jean-Albert) **Rodange**, gebuer de 25. Mäerz 1858 an der Fiels, a gestuerwen den 22. Oktober 1927 an der Stad Lëtzebuerg, war e lëtzebuergeschen Ingenieur.

1888 huet den Albert Rodange bei der Bauverwaltung mat schaffen ugefaangen a war vun 1891 bis 1926 Chef-Ingenieur vun där Verwaltung.

Den Albert Rodange huet eng Virreiderroll an den Diskussiounen iwwer de Bau vun der Eisebunnsstreck Lëtzebuerg - Iechternach gespillt. Hien huet och déi éischt Pläng fir d'Adolphe-Bréck (*Nei Bréck*) an der Stad Lëtzebuerg gemaach. Zesumme mam franséischen Ingenieur Paul Séjourné sinn d'Pläng herno ëmgesat ginn.

Den Albert Rodange war de Jong vum Michel Rodange.

## Gielercher
* 
* 
* 
* 

## Literatur
* Philippart, R., 2007. *Luxembourg. Historicisme et identité visuelle d'une capitale.* 207 S. éditions saint-paul. ISBN 978-2-87963-694-8, S. 72
Berthe Gheude

D**'Berthe Gheude**, gebuer de 27. Juni 1864 zu Bréissel a gestuerwen de 26. Januar 1947 zu Berchem bei Antwerpen, war eng belsch Feministin, d'Fra vum Generol Alphonse Cabra, an déi éischt Fra vun där gewosst ass, datt se queesch duerch Afrika gereest ass.

1903 hat si sech mam Alphonse Cabra bestuet, an dat selwecht Joer war si mat him op eng Afrikarees gaangen, déi siwe Méint gedauert huet. 1905 krut de Cabra vum Kinnek Léopold II. d'Missioun fir eng Inspektiounsrees an Ostprovënz vum Kongo ze maachen, a seng Fra krut d'Erlabnes fir matzereesen. De 16. Abrëll 1905 hu si zu Neapel d'Schëff geholl, an no enger Escale zu Sansibar goung et weider op Mombasa, fir do den Zuch op Port Florence um Victoriaséi ze huelen. Vun do goung et den 9. Juni iwwer de Séi a Richtung Albertséi, vu wou aus se dunn eng ronn 600&nbsp;km bis op den Tanganyikaséi marschéiert sinn. Vun do aus goung et weider mat Pirogen, mam Zuch a mam Schëff bis op Boma wou se no enger Rees vun 18 Méint am Oktober 1906 ukomm sinn.

D'Berthe ass dunn eleng zeréck an d'Belsch gefuer, mat all dem Material an de wëssenschaftleche Kollektiounen déi op där Rees gemaach gi waren. An der Belsch huet si vill Interviewen iwwer de Kongo an iwwer d'Schlofkrankheet ginn. Si huet sech och dofir staark gemaach datt déi belsch Fraen hir Männer bei Missiounen am Kongo sollte begleeden.

Hire Mann deen eng brillant Karriär an der Arméi gemaach hat, gouf Generol an ass 1932 gestuerwen.

Si selwer ass ni méi zeréck an de Kongo gaangen. Vum Kinnek gouf si mam Ordre de Léopold a mat der Couronne et Étoile du Congo dekoréiert.
Harmandir Sahib

Den Tempel **Harmandir Sahib** oder **Hari Mandir** (Punjabi: ਹਰਿਮੰਦਰ ਸਾਹਿਬ) ass dat wichtegst Hellegtum vun de Sikhs an dofir eng wichteg Pilgerplaz. Bis 2005 gouf en och de **Gëllenen Tempel** genannt. E steet zu Amritsar, am indeschen Bundesstaat Punjab.

Am Ufank war do, wou den Tempel steet, e klenge Séi, ronderëm deen e Bësch war. De Séi gouf vergréissert, an eng kleng Siidlung huet sech ënner dem 4. Sikh-Guru Ram Das (1574-1581) do installéiert. Den Tempel gouf ënner der Leedung vum fënnefte Guru Arjan (1581-1606) gebaut.

Haut ass ronderëm den Tempel de klenge Sarovarséi. Den Tempel huet véier Entréeën, déi d'Wichtegkeet vun der Oppenheet symboliséieren. Den Tempel ass op fir Mënsche vun all Relioun.

E groussen Deel vun der vergëllenter Dekoratioun ass vum Ufank vum 19. Joerhonnert.

## Um Spaweck

* Harmandir Sahib
Colligny

**Colligny** ass eng fréier franséisch Gemeng am Museldepartement an der Regioun Grand Est.

Zanter dem Regruppement vum 1. Januar 2016 mat der Gemeng Maizery gehéiert s'als delegéiert Gemeng zu der neier Gemeng Colligny-Maizery
Raville (Moselle)

**Raville** ass eng franséisch Gemeng an Uertschaft am Museldepartement an der Regioun Grand Est. Den däitschen Numm war *Rollingen*.

## Geographie
Raville läit un der Däitscher Nied *(Nied Allemande)*, tëscht Metz a Saint-Avold.

## Geschicht
Raville war fréier eng lëtzebuergesch Exklav. Eng vun de wichtegsten Adelsfamille vun der Neizäit aus dem Herzogtum Lëtzebuerg, d'de Raville (resp. *von Rollingen*) koum vun do; hir Buerg gouf wärend der Franséischer Revolutioun zerstéiert.

### Populatioun

## Literatur
* Detlev Schwennicke (Hrsg.):*Europäische Stammtafeln*. Band VII, Tafeln 33 und 34. Verlag Stargardt, Marburg 1979.

## Um Spaweck

*Inoffiziell Websäit
Hagnicourt

**Hagnicourt** ass eng franséisch Uertschaft a Gemeng am Departement Ardennes an der Regioun Grand Est.